**Montagnais**, zbirno ime algonkvinskim indijanskim bandama nastanjenih na poluotoku Labradoru u Kanadi, veoma srodni sa Naskapima. Evan T. Pritchard, ekspert za Algonkinska plemena, navodi da im pripadaju bande Tadoussacien (Tadousac kod Swantona i Hodgea), Kakouchak (Kakouchaki; Hodge), Chekoutimien (Chicoutimi kod Swantona), Nekoubaniste, Chomonchouaniste, Oumatachinrini i možda Oupapinachiouek (kod Swantona Papinachois). Prema Sultzmanu populacija labradorskih plemena Montagnais, Naskapi i Atikamekw mogla je iznositi oko 10 000 u domorodačko doba, dok ih danas svih zajedno ima 20 000, od čega 13 000 Montagnaisa.

Ime
---

Ime Montagnais dolazi od francuske riječi u značenju "*Mountain People*", pisana na razne načine, kao *Montagnar*, *Moatagne*, *Montagnie* i *Montainier*. Čest naziv kojim su oslovljavani je i *Kebik*, što je došlo možda po riječi Quebec, a u irokeškom (po nekima algonkinskom) označava 'uski prolaz' ili "*where the waters narrow*" kod Cape Diamonda (vidi slike) blizu današnjeg grada Quebeca. ostali nazivi su *Shoudamunk*, ili "*good Indians*", kako su ih zvali Indijanci Beothuk, *Ussaghenick*, kod plemena Malecite ili *Ussagene'wi*, kod Penobscota, što znači "*people of the outlet*". Sami sebe Montagnaisi su nazivali i *Tshe-tsi-uetin-euerno*, "*people of the north-northeast*" i *Ne-e-no-il-no*, ili "*perfect people*". Danas se i Naskapi i Montagnaisi izjašnjavaju pod imenom *Innu* ili (*ljudi*) u njihovom jeziku.

Etnografija
-----------

Montagnaise nalazi još 1603 Samuel de Champlain u prostranstvima sjeverno od rijeke St. Lawrence i razni autori opisuju ih redovito zajedno sa Naskapima, koji se od njih razlikuju upravo svojim kulturnim etnografskim osobenostima. Populacija obiju grupa je malena na golemom labradorskom području, a Montagnaisi su locirani uz sjevernu obalu zaljeva St. Lawrencea, u šumovitim krajevima čiji je dom wigwam od brezove kore. Los, losos, jegulja i tuljan njihova su glavna lovina. Susjedi im Naskapi naprotiv žive u tundri, mnogo sjevernije. Kultura Naskapija je kultura karibua, od kojega dobivaju hranu, obuću, odjeću i šatore. 
Odjeća Montagnaisa su pregače,  *'leggings'* -i (nogavice), i mokasine, i mnogo su sličniji svojim južnim susjedima, Indijancima Iroquois i Micmac. U suprotnosti njima Naskapi -odjeća krojena je kao i kod njihovih susjeda Eskima, njihovih jedinih tradicionalnih neprijatelja. 
Karakteristike koje su značajne kod obje grupe su izazvane tek geografsko-klimatskim uslovima, to je kanu, transportno sredstvo kojima se Indijanci kreću riječnim vodenim tokovima preko ljeta, dok se zimi služe krpljama i tobogganom. Vjera u Manitua postoji i kod Montagnaisa, a tipična je za Algonquian plemena koja žive južno od njih.
Montagnaisi nemaju prave plemenske organizacije, nego su podijeljeni po malenim bandama srodnih obitelji, koje lutaju svojim lovnim područjima. U novije vrijeme Montagnaisi su i dalje uglavnom nastavili lutati šumama i vrijeme provoditi u lovu tokom zime, dolazeći u ljetno doba na obalne trgovačke postaje radi trgovine krznom i nabavke vatrenog oružja.
Kod Montagnaisa, kaže Eva Lips, skalpove koje bi muškarci donesli sa ratnog pohoda, predavali bi ženama kao dar, a nešto slično bilo je i kod južnoameričkih plemena Toba i Pilaga, plemena koja su pripadala porodici Guaycuruan.

Suvremene bande
---------------

Hodge navodi popis sela i skupina Montagnaisa ranog 20. stoljeća: Appeelatat, Assuapmushan, Attikamegue, Bonne Espérance, Chicoutimi, Esquimaux Point, Godbout, Ile Percee (misija), Itamameou (misija), Islets de Jeremie (misija), Kapiminakouetiik, Mauthaepi, Mingan, Moisie, Mushkoniatawee, Musquarro, Nabisippi, Natashquan, Pashasheebo, Romaine i St Augustine.

Literatura
----------

* Armitage, Peter. *The Innu (The Montagnais Naskapi).* New York: Chelsea House, 1991.
* Leacock, Eleanor Burke. *The Montagnais "hunting territory" and the fur trade.* Menasha, Wisconsin: American Anthropological Association, Memoirs of the American Anthropological Association, no. 78. 1954.

Vanjske poveznice
-----------------

* Native Languages of the Americas: Montagnais Innu (Innu-Aimun, Innu Aionun)
* Innu Montagnais-Naskapi Arhivirano 2012-11-15 na Wayback Machine-u
* Lee Sultzman, *Montagnais History*
* Frederick W. Hodge, *Montagnais Indian Tribe History*